钦定古今图书集成/理学汇编/学行典/第259卷 > 台佟
## 钦定古今图书集成/理学汇编/学行典/第259卷 > 台佟

按《后汉书逸民传》：“台佟，字孝威，魏郡邺人也。隐于武
安山，凿穴为居，采药自给。建初中，州辟不就。刺史行
部，乃使从事致谒。佟载病往谢，刺史乃执贽见佟曰：
‘孝威居身如是，甚苦如何’？佟曰：‘佟幸得保终性命，存
神养和，如明使君奉宣诏书，夕惕庶事，反不苦邪’？遂
去，隐逸，终不见。”